om udøvelsen af de beføjelser til at vedtage delegerede retsakter, der er tillagt Kommissionen i henhold til Europa-Parlamentets og Rådets forordning (EF) nr. 638/2004 om statistikker over varehandelen mellem medlemsstaterne

RAPPORT FRA KOMMISSIONEN TIL EUROPA-PARLAMENTET OG RÅDET

om udøvelsen af de beføjelser til at vedtage delegerede retsakter, der er tillagt Kommissionen i henhold til Europa-Parlamentets og Rådets forordning (EF) nr. 638/2004 om statistikker over varehandelen mellem medlemsstaterne

1.Baggrund

Ved Europa-Parlamentets og Rådets forordning (EF) nr. 638/2004 af 31. marts 2004 om statistikker over varehandelen mellem medlemsstaterne tillægges Kommissionen beføjelse til at vedtage delegerede retsakter i overensstemmelse med artikel 13a. Ved direktivets artikel 3, stk. 4, og artikel 10, stk. 3-5, tillægges Kommissionen beføjelse til at vedtage delegerede retsakter i overensstemmelse med artikel 13a:

·om forskellige eller særlige regler gældende for særlige varer eller bevægelser

·for at tilpasse Intrastatdækningsgrader til den tekniske og økonomiske udvikling, når det er muligt at sænke dem, og samtidig bevare de statistikker, der opfylder kvalitetsindikatorerne og de gældende standarder og

·for at specificere betingelserne for definitionen af andre tærskler, under hvilke parterne kan drage fordel af visse forenklinger og

·for at specificere betingelserne, der opfylder kvalitetskravene, under hvilke medlemsstaterne kan forenkle de oplysninger, der skal gives vedrørende mindre enkelttransaktioner, forudsat at en sådan forenkling ikke får negative konsekvenser for statistikkens kvalitet.

Ved direktivets artikel 12, stk. 1, litra a), tillægges Kommissionen desuden beføjelse til at vedtage delegerede retsakter for at definere aggregerede data for de månedlige resultater af statistikker over varehandlen mellem medlemsstaterne, som skal fremsendes af medlemsstaterne til Kommissionen (Eurostat) senest 40 kalenderdage efter udgangen af referencemåneden. Disse delegerede retsakter skal tage hensyn til den relevante økonomiske og tekniske udvikling.

I henhold til forordningens artikel 13a, stk. 3, gælder beføjelsen til at vedtage delegerede retsakter for en periode på fem år fra den 17. juli 2014. Delegationen af beføjelser forlænges stiltiende for perioder på fem år, medmindre Europa-Parlamentet eller Rådet modsætter sig en sådan forlængelse.

Kommissionen er forpligtet til at udarbejde en rapport vedrørende delegationen af beføjelser senest ni måneder inden udløbet af femårsperioden.

Denne forpligtelse opfyldes med nærværende rapport.

2.Kommissionens udøvelse af delegerede beføjelser i henhold til forordning (EF) nr. 638/2004

Kommissionen har endnu ikke udøvet de beføjelser til at vedtage delegerede retsakter, der er tillagt den ved forordning (EF) nr. 638/2004.

Årsagen er følgende: De beføjelser, der delegeres i artikel 3, stk. 4, artikel 10, stk. 3-5, og artikel 12, stk. 1, litra a), er fra 2014.

Siden da har der ikke været behov for at fastsætte forskellige eller særlige regler gældende for særlige varer eller bevægelser, jf. artikel 3, stk. 4, for at sænke Intrastatdækningsgraden, jf. artikel 10, stk. 3, eller specificere betingelserne vedrørende forenklingerne, jf. artikel 10, stk. 4 og 5.

Der har heller ikke været behov for at definere aggregerede data for de månedlige resultater, som medlemsstaterne skal fremsende til Kommissionen (Eurostat), jf. artikel 12, stk. 1, litra a).

3.Konklusioner